Далей адкрыццё і тэатральная пастаноўка Народнага тэатра ГДК, то быў эпізод з дзяцінства Тадэвуша Касцюшкі. Тут жа адбылося і знаёмства з журы. У яго складзе, акрамя старшыні Святланы Завадскай, працавалі Людміла Крукоўская, загадчыца мастацкага аддзялення ДУА “Дзіцячая школа мастацтваў г. Івацэвічы”, Жанна Каспяровіч, настаўніца гісторыі ДУА “СШ №3 г. Івацэвічы”, Наталля Літвінюк, настаўніца выяўленчага мастацтва ДУА “СШ №3 г. Івацэвічы”, Яўген Пішчаў, дырэктар ДУА “Ліцэй Івацэвіцкага раёна”, і Дзяніс Пакалюк, старшыня Івацэвіцкай раённай арганізацыі РГА “Белая Русь”. Усе члены журы адзначылі высокі ўзровень дасланых работ, таму вызначыцца з пераможцамі было складана. Жанну Каспяровіч, як гісторыка, здзіўляў погляд сучаснага школьніка на гістарычную асобу, Людміла Крукоўская, як мастак, адзначыла наяўнасць складаных тэхнік малявання. Аднак, каб забяспечыць аб’ектыўнасць, імя і прозвішчы аўтараў работ былі засакрэчаныя, і яшчэ ў конкурсе не прымалі ўдзел вучні настаўнікаў-мастакоў, якія ўваходзілі ў склад журы.